Source: http://viszkisdoboz.blog.hu/2017/10/18/270_szervusz_dragam_irany_a_borton?token=bbb4d7adc2f346d7d81dd09342e804af
Timestamp: 2018-03-22 21:02:57+00:00

Document:
270. Szervusz, drágám, irány a börtön! - Viszkisdoboz
269. Délelőtt honvéd orvos, délután igazságügyi...
Secnir: @Viszkisdoboz: köszönöm. tehát akkor túlnyúlik a választásokon...	(2018.03.17. 15:48) 278. Ügyészi tébolyda
Venesz: @shitgun: Ha neked érdektelen hülyeség, miért olvasod? Amúgy elég jól mutatja a blogsorozat, hogy ...	(2018.03.14. 09:17) 266. Zacher Gábor a Tábornok-perben
Secnir: olyan kis szöges korbács nem volt náluk, amivel időnként végigvertek a hátukon? :D	(2018.03.13. 13:11) 277. Úgy vádolt az ügyész, hogy védett
Secnir: nagyon húzzák-halasszák. vajon kitart a választásokig? ;)	(2018.02.20. 16:44) 276. A templomban kell hinni, a bíróságon bizonyítani illik
Measurer: Hú, a pszichiátriai szavahihetőség elég régi probléma, és ráadásul vitatott "There is considerable...	(2018.02.11. 20:37) 275. Ügyészi perbeszéd I., Tábornok-per
2017.10.18. 09:17 Viszkisdoboz
Sok meglepetést nem tartogatott a Tábornok-per a több mint három éve folyó megismételt eljárása. Ugyanaz történt, mint Kaposvárott, csak annyival lett szegényebb az ügyészség, hogy Oláh tábornok vallomásának a bíróság által még ki nem zárt részeit bizonyosan elveszítette.
Ezt csak azért merem gondolni, mert olyan bírósági ítéletet még nem olvastam, ahol egy korlátozott beszámítási képességű, a vallomástételi időszakban tudatmódosító szerekkel megtömött ember vallomását a bíróság etalonként figyelembe vette volna és kizárólag e vallomás alapján súlyos éveket sózott volna az ember nyakába. Persze bármi megtörténhet. Az ügyészségi álláspont szerint a tudatmódosító szer meggyógyította a személyiségzavart, ezért itt nincs is probléma, a vádlott igazat mond! Az persze senkit nem zavar, hogy az ügyek 99,9 %-ban az ügyészek azt állítják, hogy a vádlott hazudik, ami 16 embernél ebben a perben is igaz, és csak egy Oláh Jancsi van, aki az igazat, csakis az igazat mondta 2010-ben, a nyomozás során.
A bizonyítási eljárás gyakorlatilag lezárult a Tábornok-perben. A toxikológus szakértő szakvéleményét a bíróság kétszer is megküldte az elmeorvos-szakértőknek, hogy kívánják-e a szakvéleményüket Zacher Gábor véleménye alapján módosítani, de az elmeszakértők a fülük botját sem mozdították, így azt kell vélelmezni, hogy korábbi fő-és kiegészítő véleményüket fenntartották.
Az ügyészség álláspontja szerint – amely voltaképpen megegyezik az enyémmel – nincs ellentét a két szakértő véleménye között, így felülvéleményezésre sincs szükség.
Akkor most itt le is zárhatta volna a bíróság a bizonyítási eljárást. De nem ez történt!
A szappanopera páratlan szereplővel gazdagodott. Megjelent a bosszúálló exélettárs a Központi Nyomozó Főügyészségen. S ezzel újabb hónapokat várhatunk a végkifejletre.
A bíróság megidézte az új tanút, de ő orvosi igazolással kimentette magát. Azt írta a bíróságnak, hogy mindenképpen szeretne a bíróság számára nyilatkozni volt élettársáról.
A volt élettárs tanúkénti kihallgatását a védelem ellenezte, mert a felek perben és haragban állnak egymással. Feljelentették már egymást pro és kontra. 2014-ig együtt éltek, így a hölgy mindent tudhat a perről, amelyben gyermeke apja érintett.
Az ügyészség szerint a tanúnak jelentkező hölgy nem volt az első felvonásban a kaposvári tárgyalásokon a hallgatóság soraiban, és Debrecenben sem. Ha végig ülte volna az első fokú eljárás egészét, akkor sem lenne gond a bírósági gyakorlat szerint.
A bíróság rövid szünet után hozta meg a verdiktet.
Dr. Nagy László hb. ezredes, a katonai tanács elnöke kifejtette, hogy a vád kötelezettsége a bizonyítás, ezért a felmerült tanú bírósági kihallgatásától – figyelemmel az ügyészi indítványra – eltekinteni nem lehet. Amennyiben az eljárás során újabb bizonyíték merül fel, akkor a bíróság kötelessége azt megvizsgálni. Tehát eljárási értelemben helyt ad a bizonyítási indítványnak a bíróság, de majd a mérlegelés során fog eldőlni, hogy azt miként fogja értékelni.
A Debreceni Törvényszék katonai tanácsa 2017. november 06. napján 10.00-kor folytatja munkáját. Csak bízni tudok abban, hogy újabb tanúk, újabb szakértők már nem jelentkeznek, és végre valahára a bíróság hivatalosan is le tudja zárni a bizonyítást.
Hogy ügyészi perbeszéd, védőbeszédek és az ítélethozatal következhessen.
Nyolcadik év?
http://viszkisdoboz.blog.hu/api/trackback/id/tr8213014436

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság